На основу Решења о банкротству стечајног судије Привредног суда у Суботици од 07.04.2022.године које је правоснажно дана 23.04.2022. године и у складу са чланом 131.,132., 133. Закона о стечају ("Сл. Гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017) и Националним стандардом број 5 о начину и поступку уновчења имовине стечајног дужника стечајни управник стечајног дужника

**"VA TRADING" DOO U STEČAJU из Доњег Таванкута, Марка Орешковића бб**

**ОГЛАШАВА**

**Продају покретне имовине методом јавног надметања- друго јавно надметање**

Предмет продаје су залихе стечајног дужника.

|  |  |  |
| --- | --- | --- |
| р.б. | Опис | Количина (литар и ком-Р.бр.15.) |
| 1 | Дестилат воћног порекла | 740 |
| 2 | Разблажени дестилат брескве | 480 |
| 3 | Разблажени дестилат крушке | 440 |
| 4 | Дестилат крушка састављена | 420 |
| 5 | Дестилат јабука састављена | 400 |
| 6 | Јабука ракија  | 480 |
| 7 | Вотка јабуково вино | 1770 |
| 8 | Јабуково сирће | 6180 |
| 9 | Нестандардно сирће | 600 |
| 10 | Неусловно сирће | 1000 |
| 11 | Водка дуња | 180 |
| 12 | Водка јабучна | 1000 |
| 13 | Водка јабуково вино | 120 |
| 14 | Водка трешња вино | 60 |
| 15 | Картонске кутије за јабуку | 455 |

све ближе описано у продајној документациј и и извештају овлашћеног проценитеља.

**Почетна цена на јавном надметању** износи **556.195,00 динара.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације **30.000,00динара + ПДВ.** Профактура за откуп продајне документације, као и откупљена продајна документација могу се преузети сваког радног дана до 08.02.2023. године, у периоду од 8:00 до 15:00 часова у просторијама Бизнис инкубатор центра на адреси ул. Масарикова 1., Пачир, уз обавезну претходну најаву на телефон 062/404-590.
2. уплате **депозит** у износу од **556.195,00** динара на текући рачун стечајног дужника број: **325-9500700193173-57** код «OTP Banke Srbija a.d.» Нови Сад или положе неопозиву првокласну банкарску гаранцију наплативу на први позив,најкасније на дан одржавања продаје. Доказ о полагању депозита заједно са oбрасцем пријаве и изјавом о губитку права на враћање депозита заинтересовани купци достављају стечајном управнику најкасније на регистрацији за јавно надметање.

У случају да се као депозит положи првокласна банкарска гаранција, оригинал исте се ради провере исправности исте мора доставити стечајном управнику на увид до 10.02.2023. године, а најкасније до истека рока из претходног става на сопствену одговорност учесника о исправности банкарске гаранције. У случају да је потенцијални купац који предаје пријаву правно лице стечајном управнику се доставља и извод из регистра привредних субјеката и ОП образац, а у случају физичког лица фотокопија личне карте.

У случају да на јавном надметању најбољи понуђач буде купац који је депозит обезбедио банкарском гаранцијом, исти мора измирити износ депозита у року од 2 радна дана од дана јавног надметања, а пре потписивања купопродајног уговора, након чега ће му бити враћена гаранција;

1. потпишу изјаву о губитку права на враћање депозита. Изјава чини саставни део продајне документације.

**Јавно надметање** одржаће се дана **13.02.2023. годинеу 13:00 часова**у у просторијама „Бизнис инкубатор центра“ у Пачиру на следећој адреси: Масарикова бр. 1., Пачир.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 11:00 до 12:50 часова, на истој адреси**.**

Купопродајни уговор се потписуje у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Након уплате купопродајне цене од стране Купца и доношења правоснажног решења Привредног суда у Суботици о извршеној продаји, исти стиче право власништва.

Свако лице које је стекло право на учешће у складу са условима прописаним овим огласом, губи право на поврат депозита у складу са Изјавом о губитку права на враћање депозита.

Ако проглашени Купац не потпише записник, купопродајни уговор, или не уплати купопродајну цену у прописаним роковима и на прописан начин,као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати на адреси Марка Орешковића бб., Доњи Таванкут након откупа продајне документације која се најкасније може откупити до 08.02.2023. године, сваким радним даном од 08:00 до 15:00 часова уз претходну најаву на телефон 062/404-590.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања. Стечајни управник не враћа депозит учесницима који су изгубили право на повраћај депозита.

Другом најбољем понуђачу на јавном надметању, депозит (гаранција) се враћа након потписивања купопродајног уговора са проглашеним купцем, и након измирења уговорене цене у целости.

Порези и други трошкови се додају на постигнуту купопродајну цену.

Oвлашћено лице и контакт особа: стечајни управник Емилиа Стефановић, контакт телефон:062/404-590 и email: stefanovic.emilia2@gmail.com.